2014 жылғы 29 мамырдағы Еуразиялық экономикалық одақ туралы шартқа Қырғыз Республикасының қосылуы туралы 
2014 жылғы 23 желтоқсанда қол қойылған шарттың 
жекелеген ережелерін қолдану туралы
ХАТТАМА

Еуразиялық экономикалық одаққа мүше мемлекеттер төмендегілер туралы келісті: 

1-бап

Осы Хаттама күшіне енген күннен бастап 2014 жылғы 23 желтоқсанда қол қойылған 2014 жылғы 29 мамырдағы Еуразиялық экономикалық одақ туралы шартқа Қырғыз Республикасының қосылуы туралы шарттың               8-бабының 1-тармағы Кедендік әкелу баждарының (өзге де баждар, балама әрекеті бар салықтар мен алымдар) сомаларын есепке алу және бөлу, оларды мүше мемлекеттер бюджеттерінің кірісіне аудару тәртібі туралы хаттаманың (көрсетілген Шартқа № 5 қосымша) 12-тармағына қатысты бөлігі мынадай редакцияда қолданылады: 
«12. Кедендік әкелу баждарының сомаларын бөлу нормативтері әрбір мүше мемлекет үшін мынадай мөлшерлерде белгіленеді: 
Армения Республикасы – 1,220 пайыз; 
Беларусь Республикасы – 4,560 пайыз; 
Қазақстан Республикасы – 7,055 пайзы; 
Қырғыз Республикасы – 1,900 пайыз; 
Ресей Федерациясы – 85,265 пайыз.». 

2-бап

Осы Хаттама 2017 жылғы 1 қаңтардан бастап уақытша қолданылады және депозитарий дипломатиялық арналар бойынша Еуразиялық экономикалық одаққа мүше мемлекеттердің осы Хаттама күшіне енуі үшін қажетті мемлекетішілік рәсімдерді орындағаны туралы соңғы жазбаша хабарламаны алған айдан кейінгі айдың 1-ші күнінен бастап күшіне енеді. 

2017 жылғы «1» сәуірде Мәскеу қаласында бір түпнұсқа данада орыс тілінде жасалды. 
Осы Хаттаманың түпнұсқа данасы осы Хаттаманың депозитарийі бола отырып, Еуразиялық экономикалық одаққа мүше әрбір мемлекетке оның куәландырылған көшірмесін жіберетін Еуразиялық экономикалық комиссияда сақталады. 

